CELEX: 32002R0359
Language: hu
Date: 2002-02-12 00:00:00
Title: Az Európai Parlament és a Tanács 359/2002/EK rendelete (2002. február 12.) az ESA 95-nek a HÉA-alapú saját forrásba történő tagállami befizetések meghatározásában történő alkalmazása tekintetében a 2223/96/EK tanácsi rendelet módosításáról

Fontos jogi nyilatkozat

|

32002R0359

Hivatalos Lap L 058 , 28/02/2002 o. 0001 - 0002

		Az Európai Parlament és a Tanács 359/2002/EK rendelete(2002. február 12.)az ESA 95-nek a HÉA-alapú saját forrásba történő tagállami befizetések meghatározásában történő alkalmazása tekintetében a 2223/96/EK tanácsi rendelet módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 285. cikkére,tekintettel a Bizottság javaslatára [1],a szerződés 251. cikkében megállapított eljárással [2] összhangban eljárva,mivel:(1) A Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet [3] 8. cikke előírja az Integrált Nemzeti Számlák Európai Rendszere (ESA) második kiadásának a költségvetési és a saját források céljait szolgáló Integrált Nemzeti Számlák Európai Rendszereként történő alkalmazását a 1552/89/EGK, Euratom tanácsi rendelet [4] meghatározása szerint, amíg a 94/728/EK, Euratom tanácsi határozat [5] hatályban van.(2) Az ESA második kiadásának adatai már nem hozzáférhetőek az HÉA saját forrás meghatározásához szükséges részletességgel.(3) Ez nincs hatással a GNP saját forrásainak meghatározásához elfogadott eljárásokra.(4) A tagállamok költségvetési hozzájárulásainak meghatározására a legkönnyebben hozzáférhető statisztikai adatok használata ajánlott.(5) Az új Integrált Nemzeti Számlák Európai Rendszerén (ESA 95) alapuló adatoknak az HÉA-alapú saját forrás meghatározása céljából történő használata nincs hatással a saját források szintjére és a tagállamok közötti egyenlegükre.(6) A 89/382/EGK, Euratom tanácsi határozattal [6] létrehozott statisztikai programbizottsággal konzultáltak a határozat 3. cikkével összhangban,ELFOGADTÁK EZT A RENDELETET:1. cikkA 2223/96/EK rendelet 8. cikke a következő bekezdéssel egészül ki:"(1a) A héa alapú saját forrás meghatározása céljából és az (1) bekezdés alól kivételt képezve a tagállamok használhatják az új Integrált Nemzeti Számlák Európai Rendszerén (ESA 95) alapuló adatokat, amíg a 94/728/EK, Euratom határozat hatályban van."2. cikkEz a rendelet az Európai Közösségek Hivatalos Lapjában való kihirdetését követő huszadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. február 12-én.az Európai Parlament részérőlaz elnökP. Coxa Tanács részérőlaz elnökJ. Piqué I Camps[1] HL C 29. (E), 2001.1.30., 266. o.[2] Az Európai Parlament 2001. április 3-i véleménye (a Hivatalos Lapban még nem tették közzé), a Tanács 2001. július 16-i közös álláspontja (HL C 307., 2001.10.31., 1. o.) és az Európai Parlament 2001. december 12-i határozata (a Hivatalos Lapban még nem tették közzé).[3] HL L 310., 1996.11.30., 1. o. A legutóbb a 995/2001/EK rendelettel (HL L 139., 2001.5.23., 3. o.) módosított rendelet.[4] HL L 155., 1989.6.7., 1. o. A 1150/2000/EK, Euratom rendelettel (HL L 130., 2000.5.31., 1. o.) hatályon kívül helyezett és helyettesített rendelet.[5] HL L 293., 1994.11.12., 9. o.[6] HL L 181., 1989.6.28., 47. o--------------------------------------------------